
Limbažu novada pašvaldības Iepirkumu komisija saņēmusi precizējošās informācijas pieprasījumu iepirkumā “Ēdināšanas pakalpojumu sniegšana Limbažu novada pašvaldības izglītības iestādēm”, iepirkuma identifikācijas Nr. LNP 2026/103.
1.jautājums
Nolikuma 5.pielikuma apakšā rakstīts, ka Pretendentam Tehniskajam piedāvājumam klāt jāpievieno: “Apliecinājumi, kas apliecina Pretendenta sadarbību ar BL, NPKS vai LPIA produkta ražotāju un/vai piegādātāju, pamatojoties uz  abpusēji parakstītu vienošanos par sadarbību (līguma slēgšanu) ar šī produkta ražotāju un/vai piegādātāju gadījumā, ja iepirkuma rezultātā pretendentam tiks piešķirtas līguma slēgšanas tiesības.

Vai Iepirkumu komisija atzīs par atbilstošiem apliecinājumus, kas parakstīti 2026.gadā, apliecinot sadarbību ar Pretendentu, bet parakstīti cita iepirkuma ietvaros?

Vai Pretendents saprot pareizi, ka gadījumā, kad produktu Pretendentam nepiegādā pats ražotājs/audzētājs, bet Piegādātājs, vai jāiesniedz tikai Piegādātāja apliecinājums par sadarbību ar Pretendentu? Vai nepieciešams arī atsevišķs apliecinājums par sadarbību starp ražotāju/audzētāju un piegādātāju?
Atbilde: Jā, ja starp ražotāju un piegādātāju pastāv spēkā esošs līgums, pretendents var apliecināt sadarbību ar piegādātāju. Kā arī var iesniegt cita iepirkuma ietvaros izsniegtus apliecinājumus, ja tiek garantēta to spēkā esamība līguma izpildes laikā.

